## Rješenje kojim se Mirjani Lovrenčić oduzima odobrenje za rad brokera

### NN 10/2010 (20.1.2010.), Rješenje kojim se Mirjani Lovrenčić oduzima odobrenje za rad brokera

10 20.01.2010 Rješenje kojim se Mirjani Lovrenčić oduzima odobrenje za rad brokera

HRVATSKA AGENCIJA ZA NADZOR FINANCIJSKIH USLUGA

218

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05), članka 27. stavak 1. točka 4. Zakona o tržištu kapitala (»Narodne novine« broj 88/08, 146/08 i 74/09), Uprava Hrvatske agencije za nadzor financijskih usluga, po službenoj dužnosti, u predmetu oduzimanja odobrenja Mirjani Lovrenčić iz Čakovca, F. Pintarića 34, za rad brokera, na sjednici održanoj 14. siječnja 2010. godine donijela je

RJEŠENJE

1. Mirjani Lovrenčić iz Čakovca, F. Pintarića 34, oduzima se odobrenje za rad brokera.

2. Ovo rješenje upisuje se u Registar brokera, koji vodi Hrvatska agencija za nadzor financijskih usluga, pod rednim brojem 356.

3. Ovo rješenje objavit će se u »Narodnim novinama«.

Obrazloženje

Hrvatska agencija za nadzor financijskih usluga (dalje: Agencija) pokrenula je po službenoj dužnosti, 25. rujna 2009. godine, sukladno odredbi članka 123. Zakona o općem upravnom postupku i članka 541. Zakona o tržištu kapitala (dalje u tekstu: Zakon), upravni postupak nadzora u predmetu oduzimanja odobrenja Mirjani Lovrenčić, Čakovec, F. Pintarića 34, za rad brokera.

Nakon izvršenog uvida u predmete Agencije klasa: UP/I-451-04/08-07/15 i klasa: 451-04/09-17/25, utvrđeno je sljedeće:

Rješenjem Agencije, klasa: UP/I-451-04/08-07/15, ur.broj: 326-111/08-4, od 31. siječnja 2008. godine, Mirjani Lovrenčić iz Čakovca, F. Pintarića 34, zaposlenici investicijskog društva Ilirika Vrijednosni papiri d.o.o. Zagreb, Radnička cesta 39 (dalje: Društvo), izdana je na neodređeno vrijeme dozvola za obavljanje poslova brokera.

U predmetu Agencije klasa: 451-04/09-17/25, Društvo je 26. kolovoza 2009. godine dostavilo obavijest da Mirjani Lovrenčić s 21. kolovoza 2009. godine prestaje radni odnos u Društvu, pa je imenovanoj bio zaključkom Agencije, klasa: UP/I-451-04/09-07/49, od 1. listopada 2009. godine određen rok od 3 (tri) mjeseca za dostavu dokaza da je zaposlena u investicijskom društvu na poslovima brokera. Iz dostavnice je razvidno da je predmetni zaključak Mirjani Lovrenčić uručen 9. listopada 2009. godine.

Mirjana Lovrenčić nije u roku od 3 mjeseca (do 9. siječnja 2010. godine), a niti naknadno, Agenciji dostavila dokaz o zaposlenju u drugom investicijskom društvu, odnosno kreditnoj instituciji.

Sukladno odredbi članka 24. stavak 1. Zakona, broker je zaposlenik investicijskog društva koji na temelju odobrenja Agencije obavlja poslove sadržane u investicijskim uslugama iz članka 5. stavka 1. točke 1. i 2. Zakona.

Odredbom članka 27. stavak 1. točka 4. Zakona propisano je da će Agencija brokeru oduzeti izdano odobrenje, ako prestane ispunjavati uvjete na temelju kojih je izdano odobrenje za rad, a u roku koji mu odredi Agencija, ne ispuni te uvjete.

Slijedom izloženog, a s obzirom da Mirjana Lovrenčić više ne ispunjava uvjete na temelju kojih joj je izdano odobrenje za rad, valjalo je, sukladno odredbi članka 27. stavak 1. točka 4. Zakona, riješiti kao u izreci ovog rješenja, dakle oduzeti joj odobrenje za rad brokera i provesti upis oduzimanja odobrenja u Registru brokera koji vodi Agencija, s danom upisa 14. siječnja 2010. godine, pod rednim brojem 356 (tristiotinepedesetišest).

Sukladno odredbi članka 8. stavak 3. Zakona o Hrvatskoj agenciji za nadzor financijskih usluga (»Narodne novine« broj 140/05) ovo rješenje objavit će se u »Narodnim novinama«.

Klasa: UP/I-451-04/09-07/49
Urbroj: 326-111/10-3
Zagreb, 14. siječnja 2010.

Predsjednik Uprave
Ante Samodol, v. r.

Rješenje, NN 10/2010-218